
	诇讗 讻诇 讛讬诪谞讜 诇讗讘讚 讝讻讜转讜 砖诇 砖谞讬. 讜讗诐 转讗诪专 诇专讘 讗讚讗 讘专 讗讛讘讛 讚诪讜拽讬 诇讛 讘砖谞讬住转 诪讛 砖驻讬专砖 讘拽讜谞讟专住 诪砖讜诐 讞砖砖讗 讚拽谞讜谞讬讗 诪讛 拽谞讜谞讬讗 砖讬讬讱 讚讻讬讜谉 讚谞讬砖讗转 诇砖谞讬 诇讗 诪爪讬 诇讛讞讝讬专讛 讚转爪讗 诪讝讛 讜诪讝讛 讜讬''诇 讚驻注诪讬诐 讚讗讬谉 讛讘注诇 砖诐 注诇 诇讘讜 砖讗住讜专 诇讛讞讝讬专讛 讜注讜砖讛 拽谞讜谞讬讗: 讜讘谞讛专讚注讗 诇讗 诪讘讟诇讬 拽诇讗. 讗驻讬诇讜 注''讬 注讚讬诐 讜讛讗 讚讗诪专讬谞谉 讘讞讝拽转 讛讘转讬诐 (讘''讘 讚祝 诇讘.) 讜讘驻' 砖谞讬 讚讻转讜讘讜转 (讚祝 讻讜: 讜砖诐) 讙讘讬 诪注诇讬谉 诇讻讛讜谞讛 注诇 驻讬 注讚 讗讞讚 讚诪讘讟诇讬谉 拽诇讗 讛转诐 诪砖讜诐 讚谞驻住诇 诪转专讜诪讛 诇注讜诇诐 讗讘诇 诪砖讜诐 讚谞讗住专讛 诇讘注诇讛 诪砖讜诐 讙专讜砖讛 讗讬谉 诇讘讟诇讜 讗''谞 砖讗谞讬 讛转诐 讚诇转专讜诪讛 讚专讘谞谉 讗讬谉 诇讞讜砖 讗讬 诪讘讟诇讬 拽诇讗: 讚讜专讜转 讗讞专讜谞讬诐 专' 讚讜住讗. 讗注''讙 讚讘讗诇讜 谞注专讜转 (讻转讜讘讜转 讚祝 诇讜:) 拽讗诪专 专' 讬讜讞谞谉 专讘讬 讬讛讜讚讛 讜专' 讚讜住讗 讗诪专讜 讚讘专 讗讞讚 讜讛讻讗 拽讗诪专 专''讬 讙讜驻讬讛 讘讗 讜专讗讛 砖诇讗 讻讚讜专讜转 讻讜' 讙诐 注诇 注爪诪讜 讛讬讛 拽讜专讗 转讙专 讗讬 谞诪讬 诇讗讜 讚讘专 讗讞讚 诪诪砖 拽讗诪专 砖诇讗 讛讬讛 诪讬拽诇 讻诪讜 专' 讚讜住讗 讜讘讻诪讛 诪拽讜诪讜转 讗诪专讬谞谉 讗诪专讜 讚讘专 讗讞讚 讗注''驻 砖讗讬谞谉 砖讜讬谉: 讜讻讬 诪讛 注砖讛 诇讛 注专讘讬 讝讛. 诇专讘讜转讗 谞拽讟 讚讗驻讬诇讜 注专讘讬讬诐 砖砖讟讜驻讬谉 讘讝讬诪讛 讻讚讗诪专讬谞谉 讘驻''讘 讚拽讚讜砖讬谉 (讚祝 诪讟:) 讬' 拽讘讬谉 讝谞讜转 讬专讚讜 诇注讜诇诐 讟' 谞讟诇讜 注专讘讬讬诐 讜讗讞转 诇讻诇 讛注讜诇诐 讗驻''讛 诇讬讻讗 诇诪讬讞砖: 讟专拽住诪讜谉. 诇砖讜谉 砖注专 讻诪讜 讟专讜拽讜 讙诇讬 (讘专讻讜转 讚祝 讻讞.) 讜讘注专讜讱 驻讬' 讟专拽住诪讜谉 诪讬谉 讬专拽 讚讘诪砖谞讬讜' 讞砖讬讘 讬专拽 砖砖诪讜 讟专拽住诪讜谉 专讜爪讛 诇讜诪专 讚专讱 砖诪讻谞讬住讬谉 讬专拽 砖驻讟讜专 诪诪注砖专 讜讗讬谉 谞专讗讛 讚讗''讻 讛诇''诇 讬专拽 住转诐 讜注讜讚 爪''注 讘诪砖谞讬讜转 讗诐 讚专讱 讟专拽住诪讜谉 驻讟讜专 讗驻讬诇讜 诪讚专讘谞谉: 讚专讱 讙讙讜转 讻讚讬 诇驻讜讟专谉 诪谉 讛诪注砖专. 讛讬讬谞讜 讚讜讜拽讗 讗讻讬诇转 注专讗讬 讗讘诇 讗讻讬诇转 拽讘注 讗住讜专讛 讻讚讗诪专 专讘讬 讗讜砖注讬讗 (驻住讞讬诐 讚祝 讟.) 诪注专讬诐 讗讚诐 注诇 转讘讜讗转讜 讜诪讻谞讬住讛 讘诪讜抓 砖诇讛 讻讚讬 砖转讛讗 讘讛诪转讜 讗讜讻诇转 讜驻讟讜专讛 诪谉 讛诪注砖专 讜讗讻讬诇转 讘讛诪讛 讗讻讬诇转 注专讗讬 讛讜讗 讻讚转谞谉 (驻讗讛 驻''讗 诪''讜) 诪讗讻讬诇讬谉 诇讘讛诪讛 讜诇讞讬讛 讜诇注讜祝 注讚 砖讬转诪专讞 讘讻专讬: 讜专讘讬 讬讜讞谞谉 讗诪专 讗驻讬诇讜 讞爪专 拽讜讘注转. 讜讗''转 讜专' 讬谞讗讬 讛讬讻讬 驻诇讬讙 注诇讬讛 讜讛讗 讻诪讛 转谞讗讬 讗讬转 诇讛讜 讚讞爪专 拽讜讘注转 讻讛讛讜讗 讚诪讬讬转讬 讘驻' 讬讜爪讗 讚讜驻谉 (谞讚讛 诪讝:) 讗讬 讝讜 讛讬讗 讞爪专 砖拽讜讘注转 诇诪注砖专 专讘讬 讬砖诪注讗诇 讗讜诪专 砖讛讻诇讬诐 谞砖诪专讬诐 诇转讜讻讛 讻讜' 讜讻谉 (讘讬爪讛 诇讛.) 讛讬讛 讗讜讻诇 讘讗砖讻讜诇 讜谞讻谞住 诪讙讬谞讛 诇讞爪专 专''讗 讗讜诪专 讬讙诪讜专 讜专' 讬讛讜砖注 讗讜诪专 诇讗 讬讙诪讜专 讜讬''诇 讚专讘讬 讬谞讗讬 诪讜拽讬 诇讛讜 诪讚专讘谞谉 讗讘诇 诪讛''转 爪专讬讱 砖讬专讗讛 驻谞讬 讛讘讬转 讗讘诇 讗讬谉 诇转专抓 讚讛讗 讚讞爪专 拽讜讘注转 讛讬讬谞讜 讚讘注讬谞谉 砖讬讘讗 讚专讱 讞爪专 诇讘讬转 讗讘诇 讞爪专 诇讘讚 讗讬谞讛 拽讜讘注转 讗驻讬' 诪讚专讘谞谉 讚讛讛讜讗 讚讛讬讛 讗讜讻诇 讘讗砖讻讜诇 诪砖诪注 讚讞爪专 拽讜讘注转 讘诇讗 讘讬转 讜讻谉 讘讻诪讛 诪砖谞讬讜' 讜注讜讚 讛拽砖讛 讛''专 讗诇讞谞谉 讚讛讛讜讗 讘住讜祝 驻' 讬讜爪讗 讚讜驻谉 (谞讚讛 讚祝 诪讝:) 诪住讬讬诐 讘讛 讛讻讬 专' 讬讛讜讚讛 讗讜诪专 砖转讬 讞爪专讜转 讝讜 诇驻谞讬' 诪讝讜 讛驻谞讬诪讬' 讞讬讬讘转 讜讛讞讬爪讜谞讛 驻讟讜专讛 讜讗讬 爪专讬讱 诇讛讘讬讗 诇讘讬转 驻砖讬讟讗 讚诇注讜诇诐 诇讗 讬转讞讬讬讘 注讚 砖讬讻谞讬住 讚专讱 驻谞讬诪讬转 讻讬 讚专讱 讞讬爪讜谞讛 诇讘讚讛 诇讗 讬讜讻诇 诇讘讗:





专诪讘"谉

讚讬诇诪讗 谞转谉 拽讗诪专讬 转爪讗. 诪驻讜专砖 讘转讜' 诪驻谞讬 砖拽讜诇 讝讛 诇讗 诇讞谞诐 讬爪讗 讗诇讗 诇讗讜住专讛 注诇 讘注诇讛 讜讻讬讜谉 砖讻转讬讘讛 讗讬谞讛 讻诇讜诐 讗诇讗 诇讚讘专讬 讘"砖 讜讚讗讬 诪砖讜诐 谞转讬谞讛 讬爪讗 讛拽讜诇. 



讛讗 讚讗诪专讬谞谉 讗"专 讬讜讞谞谉 诪砖讜诐 专' 讬讛讜讚讛 讘专 讗诇注讗讬 讘讗 讜专讗讛 诪讛 讘讬谉 讚讜专讜转 专讗砖讜谞讬诐 讜讻讜'. 讗讬' 讚拽"诇 诪讻讚讬 专' 讬讛讜讚讛 住转诪讗 诪讗谉 谞讬讛讜 专' 讬讛讜讚讛 讘专 讗诇注讗讬. 讜讛讗 讗诪专讬谞谉 驻专拽 讗诇讜 谞注专讜转 讗"专 讬讜讞谞谉 专' 讬讛讜讚讛 讜专' 讚讜住讗 讞诪专讜 讚讘专 讗' 讜讬"诇 讚讛"拽 讘讗 讜专讗讛 诪讛 讘讬谉 讚讜专讜转讬谞讜 诇讚讜专讜转 专讗砖讜谞讬诐 砖讛谉 诪讞诪讬专讬谉 讜讗谞讜 诪拽讬诇讬谉 讚讻讜讜转讗 砖讗诪专讜 讗诐 专讗砖讜谞讬诐 诪诇讗讻讬' 讗谞讜 谞讘讬讗讬诐 讜讗注驻"讻 讻讬讜谉 砖讛讬讛 谞专讗讛 诇讜 诇讛拽诇 诇讗 讛讬' 诪讻谞讬住 讚讘专讬讜 诪驻谞讬 讗讬砖.





专砖讘"讗

讙诪专讗: 讗诪专 专讘讛 讘专 讘专 讞谞讛 讗诪专 专讘讬 讬讜讞谞谉 诪讞诇讜拽转 讘砖专讗讜讛 砖谞讘注诇讛 讜讻讜'. 讻讘专 讻转讘转讬讛 诇诪注诇讛 讘诪砖谞转 驻讜讟专 讗讚诐 讗转 讗砖转讜 讘讙讟 讬砖谉, 讘住讬注转讗 讚砖诪讬讗.





讛诪讗讬专讬

讛诪砖谞讛 讛砖砖讬转 讜注谞讬谞讛 讘讘讬讗讜专 讛讞诇拽 讛专讘讬注讬 讜讛讜讗 砖讗诪专 讻转讘 诇讙专砖 讗转 讗砖转讜 讜谞诪诇讱 讘讬转 砖诪讗讬 讗讜诪专讬诐 驻住诇讛 诪谉 讛讻讛讜谞讛 讘讬转 讛诇诇 讗讜诪专讬诐 讗注"驻 砖谞转谞讜 诇讛 注诇 转谞讗讬 讜诇讗 谞注砖讛 讛转谞讗讬 诇讗 驻住诇讛 诪谉 讛讻讛讜谞讛 诪讘讜讗专 诇专"诐:



讗诪专 讛诪讗讬专讬 讻转讘 诇讙专砖 讗转 讗砖转讜 讜谞诪诇讱 讘讬转 砖诪讗讬 讗讜诪专讬谉 驻住诇讛 诪谉 讛讻讛讜谞讛 讜讗诐 讛讜讗 讻讛谉 讗住讜专 诇砖讛讜转讛 砖讗祝 讛讻转讬讘讛 专讬讞 讛讙讟 讛讜讗 讜讘讬转 讛诇诇 讗讜诪专讬谉 砖讗讬谉 讻讗谉 专讬讞 讛讙讟 讻诇诇 讜诇讗 住讜祝 讚讘专 讘讝讜 讗诇讗 讗驻讬' 谞转谞讜 诇讛 注诇 转谞讗讬 讻讙讜谉 砖讻讬讘 诪专注 砖讙讬专砖 讘转谞讗讬 砖讬诪讜转 讗讜 讘专讬讗 砖讛转谞讛 讜诇讗 谞转拽讬讬诐 讛转谞讗讬 讗讬谉 讻讗谉 专讬讞 讛讙讟 讻诇诇 讜诇讗 谞驻住诇讛 诇讻讛谞讛 讜讛诇讻讛 讻讘讬转 讛诇诇:



讝讛讜 讘讬讗讜专 讛诪砖谞讛 讜驻住拽 砖诇讛 讜诪讛 砖谞讻谞住 转讞转讬讛 讘讙诪' 讻讱 讛讜讗:



讘驻专拽 讛诪讙专砖 驻"讘 讘' 讬转讘讗专 砖诪讬 砖谞转谉 讙讟 诇讗砖转讜 讜讗诪专 讛专讬 讗转 诪讙讜专砖转 诪诪谞讬 讜讗讬 讗转 诪讜转专转 诇讻诇 讗讚诐 讗讬谞讜 讙讟 讗诇讗 砖诪讻诇 诪拽讜诐 谞驻住诇讛 讘讜 诇讻讛谞讛 砖谞讗诪专 讜讗砖讛 讙专讜砖讛 诪讗讬砖讛 讗驻讬' 诇讗 谞转讙专砖讛 讗诇讗 诪讗讬砖讛 驻住讜诇讛 诇讻讛讜谞讛 讜讝讛讜 专讬讞 讛讙讟 讻讛谉 砖讬爪讗 注诇讬讜 拽讜诇 砖讻转讘 讙讟 诇讗砖转讜 讗讜 讗驻讬' 讬爪讗 注诇讬讜 拽讜诇 砖谞转谉 诇讛 讙讟 讗讬谉 诪讜爪讬讗讬谉 讗讜转讛 诪转讞转讬讜 讜讗驻讬' 讘诪拽讜诐 砖讗讬谉 讛讚讬讬谞讬谉 谞讜讛讙讬谉 诇讘讟诇 拽讜诇 讛讬讜爪讗 讜诇砖转拽 讗转 讛诪专谞谞讬诐 讻讚讬 诇讘讟诇 讗转 讛讞砖讚 讻讚讬 砖诇讗 诇讛讞讝讬拽 讬讚讬 注讜讘专讬 注讘专讛 砖诪讻诇 诪拽讜诐 讻诇 拽诇讗 讚讘转专 谞讬砖讜讗讬谉 诇讗 讞讬讬砖讬谞谉 诇讬讛 讻诪讜 砖讬转讘讗专 讘驻专拽 讗讞专讜谉 讜讝讜 谞砖讜讗讛 讜注讜诪讚转 讛讬讗 讜讗讬谉 诪讜爪讬讗讬谉 讗讜转讛 讘砖讘讬诇 讛拽讜诇 讜诪讻诇 诪拽讜诐 讗诐 诪转 讻讛谉 讝讛 讜谞砖讗讛 讻讛谉 讗讞专 诪讜爪讬讗讬谉 讗讜转讛 诪砖谞讬 诪爪讚 讛拽讜诇 砖讬爪讗 注诇讬讛 讘注讜讚讛 转讞转 讛专讗砖讜谉 砖讛专讬 诇讙讘讬讛 讚讛讗讬 拽诇讗 讚诪拽诪讬 谞讬砖讜讗讬谉 讛讬讗 讜诇讗 讛讜讛 诇讬讛 诇诪讬谞住讘讛 讜砖诪讗 转讗诪专 讛专讬 讗转讛 诪讘讬讗 讘讻讱 讘谞讬 讛专讗砖讜谉 诇讬讚讬 讞砖讚 讗讬谉 讝讛 讻诇讜诐 讻讬讜谉 讚诪砖谞讬 诪驻拽讬谞谉 诇讛 诪讬诪专 讗诪专讬 住诪讜讱 诇诪讬转讛 讙专砖讛:



讛砖讘讜讬讛 讻讘专 讘讬讗专谞讜 讘讻诪讛 诪拽讜诪讜转 砖讗住讜专讛 诇讻讛谉 诪砖讜诐 讝讜谞讛 讜诪注转讛 讗住讜专讛 诇讗讻讜诇 讘转专讜诪讛 讜诪讻诇 诪拽讜诐 讻诇 砖诪讗诪讬谞讬谉 讗讜转讛 诇讜诪专 讟讛讜专讛 讗谞讬 注诇 讛讚专讱 砖讘讬讗专谞讜 讘诪住讻转 讻转讘讜转 诪讜转专转 诇讗讻讜诇 讘转专讜诪讛:



讛转讘讜讗讛 讗讞专 砖谞诪专讞讛 专讗讬讬转 驻谞讬 讛讘讬转 讗讜 驻谞讬 讛讞爪专 拽讜讘注讬谉 讗讜转讛 诇诪注砖专 诇讬讗住专 讗祝 讘讗讻讬诇转 注专讗讬 讗讘诇 讗诐 讛讻谞讬住讛 讚专讱 讙讙讜转 讜拽专驻讬驻讜转 驻讟讜专讛 诪谉 讛诪注砖专 砖注讚讬谉 诇讗 讛讜拽讘注讛 讜讘讚讜专讜转 讛专讗砖讜谞讬诐 讛讬讜 诪讻谞讬住讬诐 驻讬专讜转讬讛谉 讚专讱 讟专讻住诪讜谉 专"诇 讚专讱 讛讻讘讜砖讛 诇驻转讞 讛讙讚讜诇 砖讘讘讬转 讻讚讬 诇讞讬讬讘讛 讘诪注砖专 转讻祝 诇讻谞讬住转讛:



讛诪砖谞讛 讛砖讘讬注讬转 讜讛讻讜谞讛 讘讛 讘讘讬讗讜专 讛讞诇拽 讛讞诪砖讬 讜讛讜讗 砖讗诪专 讛诪讙专砖 讗转 讗砖转讜 讜诇谞讛 注诪讛 讘驻讜谞讚拽 讗讞讚 讘"砖 讗讜诪专讬诐 讗讬谞讛 爪专讬讻讛 诪诪谞讜 讙讟 砖谞讬 讘讬转 讛诇诇 讗讜诪专讬诐 爪专讬讻讛 诪诪谞讜 讙讟 砖谞讬 讗诪转讬 讘讝诪谉 砖谞转讙专砖讛 诪谉 讛谞砖讜讗讬谉 诪讜讚讬' 讘谞转讙专砖讛 诪谉 讛讗讬专讜住讬谉 砖讗讬谞讛 爪专讬讻讛 诪诪谞讜 讙讟 砖谞讬 诪驻谞讬 砖讗讬谉 诇讘讜 讙住 讘讛 讗诪专 讛专"诐 驻讬' 讝讗转 讛诪砖谞讛 讘谞讜讬讛 注诇 砖讛注讬讚讜 注诇讬讛 砖谞讬 注讚讬诐 砖谞转讬讞讚讛 注诪讜 讘"讛 住讘专讬 讛谉 讛谉 注讬讚讬 讬讞讜讚 讛谉 讛谉 注讬讚讬 讘讬讗讛 讜讗讬谉 讗讚诐 注讜砖讛 讘注讬诇转讜 讘注讬诇转 讝谞讜转 讜讛专讬 拽讚砖讛 讘讘讬讗讛 讜讘"砖 住讘专讬 注讚 砖讬注讬讚讜 砖谞讬 注讚讬诐 砖谞讘注诇讛 讘驻谞讬讛诐:



讗诪专 讛诪讗讬专讬 讛诪讙专砖 讗转 讗砖转讜 讜讗讞专 讻讱 诇谞讛 注诪讜 讘驻讜谞讚拽讬 讘讬转 砖诪讗讬 讗讜诪专讬谉 讗讬谞讛 爪专讬讻讛 讛讬诪谞讜 讙讟 砖谞讬 讜讘讬转 讛诇诇 讗讜诪专讬谉 爪专讬讻讛 讛讬诪谞讜 讙讟 砖谞讬 专"诇 讗讞专 砖谞转讬讞讚讛 讘注讚讬诐 讗注"驻 砖诇讗 专讗讜讛 砖谞讘注诇讛 砖讻诇 讻讬讜爪讗 讘讝讜 诇讘讜 讙住 讘讛 讜讛谉 讛谉 注讬讚讬 讬讞讜讚 讛谉 讛谉 注讬讚讬 讘讬讗讛 讜讛诇讻讛 讻讘讬转 讛诇诇 讗诇讗 砖讗祝 讛诐 诪讜讚讬诐 讘谞转讙专砖讛 诪谉 讛讗讬专讜住讬谉 砖讗讬谞讛 爪专讬讻讛 讛讬诪谞讜 讙讟 砖谞讬 砖讗讬谉 诇讘讜 讙住 讘讛 讻讚讬 诇讜诪专 讛谉 讛谉 注讬讚讬 讬讞讜讚 讜讘谞转讙专砖讛 诪谉 讛谞砖讜讗讬谉 诪讬讛讗 讗诪专讜 讘转讜住驻转讗 专讗讜 砖谞讬诐 砖谞转讬讞讚讛 注诪讜 爪专讬讻讛 讛讬诪谞讜 讙讟 砖谞讬 讗讞讚 讗讬谉 爪专讬讻讛 讛讬诪谞讜 讙讟 砖谞讬 讗讞讚 讘砖讞专讬转 讜讗讞讚 讘注专讘讬转 讝讛 讛讬讛 诪注砖讛 讜讗诪专讜 讗讬谉 诪爪讟专驻讬谉 讜讘专讗讜讛 砖谞讘注诇讛 诪讬讛讗 讗祝 讘谞转讙专砖讛 诪谉 讛讗讬专讜住讬谉 爪专讬讻讛 讛讬诪谞讜 讙讟 砖谞讬 讻诇 讻讬讜爪讗 讘讝讜 讞讝拽讛 讗讬谉 讗讚诐 注讜砖讛 讘注讬诇转讜 讝谞讜转 讜驻讬专砖讜 讙讚讜诇讬 讛诪讞讘专讬诐 讗驻讬' 专讗讜 砖谞转谉 诇讛 诪注讜转 砖讛讜讗 讗诪转诇讗 诇讗转谞谉 讝讜谞讛 诪讻诇 诪拽讜诐 爪专讬讱 砖转讚注 砖诇讗 谞讗诪专讛 讞讝拽讛 讝讜 讗诇讗 讘讚专讱 讝讛 砖讛讬讛 诇讜 住专讱 拽讚讜砖讬谉 注诇讬讛 讗讜 讘诪拽讚砖 注诇 转谞讗讬 讜讘注诇 住转诐 讗讘诇 讘砖讗专 讛谞砖讬诐 讜讚讗讬 讞讝拽转讛 讝谞讜转 讜讻谉 讻转讘讜讛 讙讚讜诇讬 讛诪讞讘专讬诐 讜诪拽爪转 讙讗讜谞讬诐 驻讬专砖讜讛 讘讻诇 讘讬讗讛 砖诇讗 驻讬专砖 讘讛 诇砖诐 讝谞讜转 讜讗祝 讙讚讜诇讬 讛诪驻专砖讬诐 诪住讻讬诪讬诐 砖讻诇 砖诇讗 讛讜讞讝拽讜 讘驻专讬爪讜转 讜砖诇讗 讛讬讛 讛注谞讬谉 讚专讱 驻专讬爪讜转 讛讚讬谉 讻讚讘专讬 讛讙讗讜谞讬诐 讜讻讘专 讻转讘谞讜讛:



讜诇注讬拽专 诪砖谞转谞讜 讬砖 讞讜讻讻讬诐 诇讜诪专 砖讗祝 诪谉 讛谞砖讜讗讬谉 讜讗祝 诇讘讬转 讛诇诇 讗讬谞讛 爪专讬讻讛 讙讟 砖谞讬 讻诇 砖讙讬专砖讛 诪转讜讱 讗讬讘讛 讬转专讛 讻讙讜谉 诇讚讘专 注专讜讛 讜讛讜爪讬讗讜讛 诪诪讛 砖讗诪专讜 讘转诇诪讜讚 讛诪注专讘 注诇 诪砖谞讛 讝讜 讘讬转 砖诪讗讬 讗讝诇讬谉 诇讚注转讛讜谉 讚讗诪专讬谉 诇讗 讬讙专砖 讗讚诐 讗转 讗砖转讜 讗诇讗 讗诐 讻谉 诪爪讗 讘讛 注专讜转 讚讘专 讜讻讬讜谉 讚诪砖讜诐 注专讜讛 讙讬专砖讛 诇讗 诪讬转讘 讚注转讬讛 注诇讛 讜讛讬诇讻讱 诇讗 讞讬讬砖讬谞谉 诇拽讚讜砖讬谉 讜讘讬转 讛诇诇 讗讝诇讬谉 诇讚注转讛讜谉 讚讗诪专讬谉 讗驻讬' 讛拽讚讬讞讛 转讘砖讬诇讜 讜讛讬诇讻讱 讗讬讻讗 诇诪讬诪专 讛讛讬讗 砖注转讗 专转讞 注诇讛 讜讛砖转讗 诪讬讬转讘 讚注转讬讛 注诇讛 讗诇诪讗 讻诇 砖讙讬专砖讛 诪讞诪转 注专讜讛 诇讗 诪讬讬转讘 讚注转讬讛 注诇讛 讜讗讬谞讜 讻谉 砖诇讗 讗诪专讜讛 讘转诇诪讜讚 讛诪注专讘 讗诇讗 诇讗专讞讗 讚诪讬诇转讗 讜诇专讜讘讗 讚注诇诪讗 讛讗 诪讻诇 诪拽讜诐 诇注谞讬谉 讛讚讬谉 讘讻诇 讛谞砖讬诐 讗讜诪专讬谉 讻谉 讜诪讻诇 诪拽讜诐 讘讻讛谉 砖讙讬专砖 讬专讗讛 诇讬 砖讗讬谉 讗讜诪专讬谉 讻谉 讛讜讗讬诇 讜讘讬讗转 讗讬住讜专 讛讬讗 讗讬谉 讞讜砖砖讬谉 诇讬讞讜讚 讜讛讜讗 讛讚讬谉 讘讬讞讜讚 讙专讜砖转讜 讗讞专 砖谞转讗诇诪谞讛 诪讗讬砖 讗讞专:



讝讛讜 讘讬讗讜专 讛诪砖谞讛 讜驻住拽 砖诇讛 讜诇讗 谞转讞讚砖 注诇讬讛 讘讙诪专讗 讚讘专 砖诇讗 讘讬讗专谞讜讛讜:



讛诪砖谞讛 讛砖诪讬谞讬转 讜讛讻讜谞讛 讘讛 讘讘讬讗讜专 讛讞诇拽 讛砖砖讬 讜讛讜讗 砖讗诪专 讻谞住讛 讘讙讟 拽专讞 转爪讗 诪讝讛 讜诪讝讛 讜讻诇 讛讚专讻讬诐 讛讗诇讜 讘讛 讗诪专 讛专"诐 讬拽专讗讜 讙讟 拽专讞 讗砖专 讬讛讬讜 拽砖专讬讜 诪专讜讘讬诐 诪诪住驻专 讛注讚讬诐 砖讛注讬讚讜 讘讜 注讚 砖讬砖讗专讜 讘讜 拽砖专讬诐 讘诇转讬 注讚讬诐 讜讗诪谞诐 住讘转 住讚专诐 讙讟 诪拽讜砖专 讛谞讛 谞转讘讗专 住讘转 注砖讬讬转谉 讘诪拽讜诪讜 讘住讜祝 讘转专讗 讝讛 讛讙讟 诪转讜讗专 诪讜转专 砖讬讞转诪讜 讘讜 驻住讜诇讬谉 诇注讚讜转 讗讞专 砖讞转诪讜 讘讜 砖谞讬 注讚讬诐 讻砖专讬诐 讜讻讘专 拽讚诐 砖讛讗讚诐 讻讗砖专 拽专讗 诇注砖专讛 讜讗诪专 诇讛诐 讻诇讻诐 讻转讘讜 讙讟 诇讗砖转讬 讛讚讬谉 讘讝讛 砖讬讻转讜讘 讗讞讚 讜讻诇谉 讞讜转诪讬谉 讜讗讝 讬讛讬讛 讙讟 讻砖专 讜讬爪讟专讱 砖讬讞转诪讜 讻诇诐 讘讛讻专讞 讜讗诪专 砖诪讬 砖讙专砖 讗转 讗砖转讜 讘讙讟 拽专讞 讜谞砖讗转 诇讗讞专 讬讜爪讬讗 讜讻诇 讛讚专讻讬诐 讛讗诇讜 讘讛 诇驻讬 砖讗谞讞谞讜 谞讗诪专 讗讜诇讬 讬专讗讛 讝讛 讛讙讟 讜讘讜 讻诇诇 讛注讚讬诐 讜拽砖专 讘诇转讬 注讚讬诐 讜讬讞砖讜讘 讛讞讜砖讘 砖讛讜讗 讙诐 讻谉 讻讗砖专 讗诪专 讛讗讚诐 诇讗谞砖讬诐 讛专讘讛 讻诇讻诐 讻转讘讜 讜讞转诪讜 拽爪转诐 讜讞住专 注讚 讗讞讚 讗讜 讬讜转专 讛谞讛 讛讜讗 讻砖专 讘讚诪讬讜谉 讝讛 讛拽专讞 讗砖专 讞转诪讜 拽爪转 注讚讬讜 讜讬砖讗专 诪拽讜诐 拽爪转 讛注讚讬诐 讘诇转讬 讞转讜诪讬诐 讜讝讛 讗诪谞诐 讛讜讗 讚注转 专' 诪讗讬专 讗砖专 拽讚诐 诇讱 讚注转讜 讜讗讬谞讛 讛诇讻讛:



讗诪专 讛诪讗讬专讬 讙讟 拽专讞 讛讜讗 讙讟 诪拽讜砖专 砖讛讬讛 诪讚讬谞讜 诇讞转讜诐 注讚 讗讞讚 讘讻诇 讻驻诇 砖讘讜 注诇 讛讚专讱 砖讘讬讗专谞讜 注谞讬谞讜 讘讗讞专讜谉 砖诇 讘转专讗 讜讻诇 砖讛讬讜 拽砖专讬讜 诪专讜讘讬谉 诪注讚讬讜 讛专讬 讝讛 驻住讜诇 讜谞拽专讗 讙讟 拽专讞 讜注诇讬讜 讛讜讗 讗讜诪专 砖讗诐 谞砖讗转 讘讜 转爪讗 诪讝讛 讜诪讝讛 讜讻诇 讛讚专讻讬诐 讛讗诇讜 讘讛 专"诇 讛讚专讻讬诐 讛谞讝讻专讬诐 诇诪注诇讛 讜讗祝 讝讜 诇讚注转 专' 诪讗讬专 讛讬讗 讜讗讬谉 讛诇讻讛 讻诪讜转讜 诪讬讛讗 讘诪诪讝专讜转 讛讗 诪讻诇 诪拽讜诐 讙讟 驻住讜诇 讛讜讗 讜讟注诐 驻讬住讜诇讜 讛转讘讗专 讘讙诪专讗 诪砖讜诐 讻诇讻诐 讜讛讜讗 砖讻讘专 讘讬讗专谞讜 砖讻诇 砖讗诪专 讻诇讻诐 讻转讜讘讜 讗讞讚 讻讜转讘 讜讻诇诐 讞讜转诪讬谉 讜讗祝 讛讻讜转讘 爪专讬讱 诇讞转讜诐 讜讙讟 诪拽讜砖专 砖讛专讘讛 讘讻驻诇讬讜 讛讚讘专 讚讜诪讛 讻讗诇讜 讛讝诪讬谉 注讚讬诐 讻诪谞讬谉 讛讻驻诇讬诐 砖讛专讬 讻讱 讚专讻讜 诇讞转讜诐 注讚 讗讞讚 注诇 讻诇 讻驻诇 讜讻砖谞砖讗专讜 诪谉 讛讻驻诇讬诐 砖诇讗 讞转诐 讘讜 讗讚诐 讗诇讜 谞讻砖讬专讛讜 谞讘讗 诇讛讻砖讬专 讘讻诇讻诐 讗注"驻 砖诇讗 讞转诪讜 讻诇诐:



诪砖谞讛 讙讟 拽专讞 诪砖诇讬诪讬谉 注诇讬讜 讻讚讘专讬 讘谉 谞谞住 专' 注拽讬讘讗 讗讜诪专 讗讬谉 诪砖诇讬诪讬谉 注诇讬讜 讗诇讗 拽专讜讘讬诐 讛专讗讜讬讬诐 诇讛注讬讚 讘诪拽讜诐 讗讞专 讗讬 讝讛 讛讜讗 讙讟 拽专讞 讻诇 砖拽砖专讬讜 诪专讜讘讬谉 诪注讚讬讜 讗诪专 讛专"诐 驻讬' 讘谉 谞谞住 讬转讬专 讘讜 注讘讚 讜驻住讜诇 诇注讚讜转 讘注讘专讜转 讜讗注"驻 砖讛诇讻讛 讻讘谉 谞谞住 诇讗 讛转讬专 讘讜 注讚 讗讞讚 诇讘讚 讜讛讗讞专讬诐 讬讛讬讜 讻砖专讬诐 讜讻讘专 讛转讘讗专 诇讱 注谞讬谉 讬讞讜讚讜 讘砖诐 拽专讞 诇讛讬讜转 讛拽砖专讬诐 专讘讬诐 诪谉 讛注讚讬诐 讜讛砖讗专 拽砖专 讗讜 拽砖专讬诐 讘讬谉 注讚讬讜 讜注讚讬讜 讜讬讛讬讛 拽专讞:



讗诪专 讛诪讗讬专讬 讙讟 拽专讞 讛讻诇 诪砖诇讬诪讬谉 注诇讬讜 专"诇 砖讗讜转诐 讛讻驻诇讬诐 砖谞砖讗专讜 讘诇讗 讞转讬诪转 注讚 讗讬驻砖专 诇讛讻砖讬专 讜诇讛砖诇讬诪讛 讗祝 注诇 讬讚讬 驻住讜诇讬 注讚讜转 讻讙讜谉 拽专讜讘 讜注讘讚 讜驻住讜诇 讘注讘讬专讛 砖诪讗讞专 砖诇讗 讛讜爪专讻谞讜 诇讛砖诇诪讛 讝讜 讗诇讗 诪讙讝讬专转 讞砖砖 讻诇讻诐 讚讬讬谞讜 讘讛砖诇诪讛 讻诇 讚讛讜 讚讘专讬 讘谉 谞谞住 专' 注拽讬讘讗 讗讜诪专 讗讬谉 诪砖诇讬诪讬谉 注诇讬讜 讗诇讗 拽专讜讘讬诐 砖讗讬谉 驻讬住讜诇诐 诪讞诪转 注爪诪诐 讗诇讗 诪讞诪转 拽讜专讘讗 讜讛诐 专讗讜讬讬诐 诇讛注讬讚 讘诪拽讜诐 讗讞专 讜讛诇讻讛 讻讘谉 谞谞住 讜讻诪讜 砖讗诪专讜 讘讙诪专讗 讻讬 讗转讬 诇拽诪讬讛 讚专' 讬讜讞谞谉 讛讜讛 讗诪专 爪讗 讜讛砖诇诐 注诇讬讜 注讘讚 诪谉 讛砖讜拽:



讝讛讜 讘讬讗讜专 讛诪砖谞讛 讜驻住拽 砖诇讛 讜讚讘专讬诐 砖谞讻谞住讜 转讞转讬讛 讘讙诪专讗 讗诇讜 讛谉:





转讜住驻讜转 专讬"讚

诪转谞讬' 讻转讘 诇讙专砖 讗转 讗砖转讜 讜谞诪诇讱 讘砖"讗 驻住诇讛 诪谉 讛讻讛讜谞讛 讜讘讛"讗 讗注"驻 砖谞转谞讜 诇讛 注诇 转谞讗讬 讜诇讗 谞注砖讛 讛转谞讗讬 诇讗 驻住诇讛 诪谉 讛讻讛讜谞讛:



砖诇讞 诇讬讛 专讘 讬讜住祝 讘专讬讛 讚专讘 诪谞砖讬讗 诇砖诪讜讗诇 讬诇诪讚谞讜 专讘讬谞讜 讬爪讗 注诇讬讜 拽讜诇 讗讬砖 驻诇讜谞讬 讻讛谉 讻转讘 讙讟 诇讗砖转讜 讜讛专讬 讛讬讗 讬讜砖讘转 转讞转讬讜 讜诪砖诪砖转讜 诪讛讜 砖诇讞 诇讬讛 转爪讗 讜讛讚讘专 爪专讬讱 讘讚讬拽讛 诪讗讬 爪专讬讱 讘讚讬拽讛 讗讬诇讬诪讗 讚讗讬 诪讬讙诇讬讗 诪讬诇转讗 讚拽专讬 讗讬谞砖讬 诪转讗 诇谞转讬谞讛 讻转讬讘讛 讚诇诪讗 讻转讘 讜谞转谉 拽讗诪专讬 讜讛讗诪专 专讘 (砖诪讜讗诇) [讗砖讬] 讻诇 拽诇讗 讚讘转专 谞讬砖讜讗讬谉 诇讗 讞讬讬砖讬谞谉 诇讬讛. 驻讬' 讜讗注"讙 讚讗诪专讬谞谉 讘驻讬专拽讬谉 讚诇拽诪谉 讚讞讬讬砖讬' 诇拽诇讗 讛"诪 拽诇讗 讚拽诪讬 谞讬砖讜讗讬谉 讻讚转谞谉 讬爪讗 砖诪讛 讘注讬专 诪拽讜讚砖转 讛专讬 讝讜 诪拽讜讚砖转 讜讗住讜专讛 诇讬谞砖讗 注讚 砖讬转谉 诇讛 讗讜转讜 驻诇讜谞讬 讙讟 讗讘诇 诇讗讞专 谞砖讜讗讬谉 诇讗 讞讬讬砖讬谞谉 讜讝讜 谞砖讜讗讛 讜注讜诪讚转 讛讬讗 讜讛讬讻讬 讗诪专 转爪讗 讜诪讛讚专 诪讗讬 转爪讗 讚讗诪专 砖诪讜讗诇 诪砖谞讬 砖讗诐 诪转 讻讛谉 讝讛 讜谞砖讗讛 讻讛谉 讗讞专 转爪讗 砖讛专讬 讬爪讗 注诇讬讛 拽讜诇 讙专讜砖讛 讝讛 讻诪讛 砖谞讬诐 讜驻专讻讬谞谉 讜讛专讬 讗转讛 诪讜爪讬讗 诇注讝 注诇 讘谞讬讜 砖诇 专讗砖讜谉 砖讬讗诪专讜 讞诇诇讬诐 讛诐 砖讛专讬 讛讜爪讬讗讜讛 诪谉 讛砖谞讬 诪驻谞讬 砖讘讚拽讜 讗讞专 讛讚讘专讬诐 讜谞诪爪讗讜 讗诪转 讜诪讛讚专 讻讬讜谉 讚诪驻拽转 诇讛 诪砖谞讬 讜诇讗 诪驻拽转 诇讛 诪专讗砖讜谉 讗转讜 诇诪讬诪专 住诪讜讱 诇诪讬转讛 讙讬专砖讛 讛专讗砖讜谉 讜诇驻讬讻讱 讛讜爪讬讗讜讛 诪谉 讛砖谞讬 讜诇讗 讗转讬 诇讗讞讝讜拽讬 拽诇讗 拽诪讗 讛讜讗讬诇 讜诇讗 讗驻讬拽谞讛 诪专讗砖讜谉:



诪转谞讬' 讛诪讙专砖 讗转 讗砖转讜 讜诇谞讛 注诪讜 讘驻讜谞讚拽讬 讘砖"讗 讗讬谞讛 爪专讬讻讛 诪诪谞讜 讙讟 砖谞讬 讜讘讛"讗 爪专讬讻讛 诪诪谞讜 讙讟 砖谞讬 讗讬诪转讬 讘讝诪谉 砖谞转讙专砖讛 诪谉 讛谞砖讜讗讬谉 讜诪讜讚讬诐 讘谞转讙专砖讛 诪谉 讛讗讬专讜住讬谉 砖讗讬谞讛 爪专讬讻讛 诪诪谞讜 讙讟 砖谞讬 诪驻谞讬 砖讗讬谉 诇讘讜 讙住 讘讛:



讻谞住讛 讘讙讟 拽专讞 转爪讗 诪讝讛 讜诪讝讛 讜讻诇 讛讚专讻讬诐 讛讗诇讜 讘讛: 讙讟 拽专讞 讛讻诇 诪砖诇讬诪讬诐 注诇讬讜 讚讘专讬 讘谉 谞谞住 专' 注拽讬讘讗 讗讜诪专 讗讬谉 诪砖诇讬诪讬诐 注诇讬讜 讗诇讗 拽专讜讘讬' 讛专讗讜讬讬谉 诇讛注讬讚 讘诪拽讜诐 讗讞专: 讗讬讝讛讜 讙讟 拽专讞 讻诇 砖拽砖专讬讜 诪专讜讘讬诐 诪注讚讬讜. 讗讜拽讬诪谞讗 诇诪转谞讬' 讘砖诇讗 专讗讜讛 砖谞讘注诇讛 讜讘诪讗讬 驻诇讬讙讬 讻讙讜谉 讚讗讬讻讗 注讚讬 讬讞讜讚 讜诇讬讻讗 注讚讬 讘讬讗讛 讘"讛 住讘专讬 讗诪专讬' 讛谉 讛谉 注讚讬 讬讞讜讚 讛谉 讛谉 注讚讬 讘讬讗讛 讜讗讬谉 讗讚诐 注讜砖讛 讘注讬诇转讜 讘注讬诇转 讝谞讜转 讜诇砖诐 拽讚讜砖讬谉 讘注诇 讛诇讻讱 爪专讬讻讛 诪诪谞讜 讙讟 砖谞讬 讜讘"砖 住讘专讬 诇讗 讗诪专讬' 讛谉 讛谉 注讚讬 讬讞讜讚 讛谉 讛谉 注讚讬 讘讬讗讛 讜诪讜讚讬诐 讘谞转讙专砖讛 诪谉 讛讗讬专讜住讬谉 砖讗讬谞讛 爪专讬讻讛 诪诪谞讜 讙讟 砖谞讬 讚讻讬讜谉 讚讗讬谉 诇讘讜 讙住 讘讛 诇讗 讗诪专讬' 讛谉 讛谉 注讚讬 讬讞讜讚 讛谉 讛谉 注讚讬 讘讬讗讛:





诪讛专砖"讗 - 讞讬讚讜砖讬 讛诇讻讜转

讘讚"讛 诇讗 讻诇 讛讬诪谞讜 讻讜' 讜讗诐 转讗诪专 诇专讘 讗讚讗 讘专 讗讛讘讛 讻讜' 诪讛 拽谞讜谞讬讗 砖讬讬讱 讻讬讜谉 讚谞砖讗转 讻讜' 注讻"诇 专"诇 诇砖诪讜讗诇 讘诇讗 谞砖讗转 讜讚讗讬 砖讬讬讱 拽谞讜谞讬讗 讻讙讜谉 讗诐 讻讛谉 讛讜讗 讜讛诐 诪转讞专讟讬谉 注诇 讛讙讟 讜讛专讗"砖 砖讻转讘 讚诇讗 诪住转讘专 讟注诪讗 讚砖诪讜讗诇 讻讜' 诪讛 砖讬讬讱 拽谞讜谞讬讗 讛讻讗 讗诐 讛诐 诪转讞专讟讬谉 注诇 讛讙讟 讬讻讜诇 诇拽讚砖 驻注诐 砖谞讬转 注讻"诇 专"诇 讚诇讗 诪住转讘专 诇讗讜拽诪讗 诪转谞讬转讬谉 讻砖诪讜讗诇 讜讚讜拽讗 讘讻讛谉 讜诪讛专砖"诇 讻转讘 讚讟注诪讗 讚砖诪讜讗诇 诇讗讜 诪砖讜诐 拽谞讜谞讬讗 讛讜讗 注"砖 讟注诐 讗讞专 讜讗讬谉 讝讛 讗诇讗 讚讘专讬 谞讘讬讗讜转 讘驻专砖"讬 讚诇讗 讛讝讻讬专 讘驻讬专讜砖讜 专拽 讟注诐 讚拽谞讜谞讬讗 讜讚讜"拽:


讘讚"讛 讚讜专讜转 讻讜' 讗讬 谞诪讬 诇讗讜 讚讘专 讗讞讚 诪诪砖 拽讗诪专 砖诇讗 讛讬讛 诪讬拽诇 讻诪讜 专讘讬 讚讜住讗 讻讜' 注讻"诇 讜讻讚拽讗诪专讬谞谉 讛转诐 注"讻 诇讗 拽讗诪专 专"讬 讛讻讗 讗诇讗 诇注谞讬谉 拽谞住 砖诇讗 讬讛讗 讞讜讟讗 谞砖讻专 讗"谞 砖诇讗 讛讬讛 专"讬 诪讬拽诇 讻"讻 讗驻讬诇讜 讘注专讘讬讬诐 砖砖讟讜驻讬谉 讘讝讬诪讛 讻诪"砖 讛转讜住' 讜拽"诇:


讘讚"讛 讟专拽住诪讜谉 讻讜' 讚讘诪砖谞讬讜转 讞砖讬讘 讬专拽 砖砖诪讜 讟专拽住诪讜谉 讻讜' 注讻"诇 讗讬谞讜 谞诪爪讗 诪驻讜专砖 讘诪砖谞讬讜转 讗讘诇 专"诇 讚讘诪砖谞讬讜转 讞砖讬讘 讬专拽 注讜诇砖讬谉 砖砖诪讜 讟专拽住诪讜谉 讘讬专讜砖诇诪讬 讻诪"砖 讘驻讬专讜砖 讛专"砖 讘诪住讻转 讻诇讗讬诐 讜讻谉 讛讜讗 讘注专讜讱 注专讱 讟专拽住诪讜谉 讜驻讬专讜砖讜 砖诐 诪讙讜诪讙诐 注"砖:


讘驻专砖"讬 讘讚"讛 讚专讱 讟专拽住诪讜谉 讻讜' 砖讛讜讗 诇砖讜谉 讬讜谞讬 讻诪讜 讟专拽住讬谉 注讻"诇 讛讬讬谞讜 讗诪讛 讟专拽住讬谉 讘专驻"拽 讚讘"讘 讜讘驻' 讛讜爪讬讗讜 诇讜 砖讛讜讗 讘诇砖讜谉 讬讜谞讬 驻谞讬诐 讜讞讜抓 讜注讬讬谉 讘注专讜讱:





讞讻诪转 砖诇诪讛

专砖"讬 讘讚"讛 讝讻讜转 讛专讗讜讬讛 讻讜' 讘讞讝拽转 诪讙讜专砖转 讻讜'. 谞"讘 讬砖 诇讛拽砖讜转 讘讻讗谉 诪讗讬 拽谞讜谞讬讗     讗讬讻讗 讛讻讗 讜讛专讗"砖 讻转讘 砖诪砖讜诐 讛讻讬 讬砖 诇驻住讜拽 讻专讘 讗讚讗 讜讗谞讬 讗讜诪专 砖专砖"讬 讛讬讛 谞砖诪专 讘讝讛 讜讻转讘 诪讗讞专 砖讻讘专 讝讻转讛 讻讜' 讜讛讻讬 拽讗诪专 谞讛讬 讚诇讬讻讗 拽谞讜谞讬讗 诪"诪 讛讬讗 讙讜驻讛 讬讻讜诇讛 诇讛谞砖讗 讗诐 专爪讜谞讛 诇转诇讜转 讘讚讘专 诪讛 讗讬讱 砖谞转讞诇祝 讗讞专 讛讙讟 讜讗驻讬' 讛讜讗 讛讘注诇 讛专讗砖讜谉 注讜诪讚 讜爪讜注拽 砖诇讗 谞转讞诇祝 讗诇讗 砖诪转讞诇讛 谞转谉 讻讱 诇讗讜 讻诇 讛讬诪谞讜 诇讗讘讚 讝讻讜转讛 砖讬爪讗 注诇讬讛 讘砖讻讘专 讞讝拽转 讛讬转专 讜讚讜"拽. (注讬讬谉 讘诪讛专砖"讗):





诪讛专"诐 砖讬祝

讙诪' 讗讬诇讬诪讗 讚讗讬 诪讘讟诇讬谉 拽诇讗 讻讜'. 讜谞拽讬讟 讻转讘 讚诪注砖讛 砖讛讬讛 讻讱 讛讬' 讜讻"注 拽专讬 诇谞转讬谞讛 讻转讬讘讛: 


讙诪' 讚讜专讜转 讛讗讞专讜谞讬诐 专' 讚讜住讗. 讗讘诇 讘"讛 讗讬谞讜 诪讞诪讬专 讻讘"砖 讗讘诇 讗讬谞讜 诪讬拽诇 诪砖讗"讻 讘"砖 讜专' 讚讜住讗 诪拽爪讛 讗诇 拽爪讛: 


讘转讜住' 讘讚"讛 诇讗 讻诇 讛讬诪谞讜 讜讗"转 诇专讘 讗讚讗 讻讜'. 诇讛讗 讗驻砖专 诇讜诪专 砖讛讬讗 诪砖讞讚转讜 讘诪诪讜谉 诇注砖讜转 拽谞讜谞讬讗 讝讗转 讻讚讬 砖转驻拽讬注 注爪诪讛 诪讘注诇讛 讛砖谞讬 讗祝 砖住讜祝 住讜祝 讗住讜专讛 诇专讗砖讜谉 诪讛 讘讻讱:
砖诐 讜讗"转 诇专讘 讗讚讗 讻讜'. 讗讘诇 诇砖诪讜讗诇 讬"诇 讘讚讜讞拽 砖谞讬讞讗 诇讛讜 诇讘讟诇 讛讙讟 砖讬讞讜诇 诪注爪诪讜 讗讬砖讜转 砖讬砖 诇讛 注诐 讘注诇讛 讛专讗砖讜谉 诪诇讛讞讝讬专 讜诪诇讛谞砖讗 诪讞讚砖 诇拽讚砖 拽讬讚讜砖讬谉 讞讚砖讬诐 注诐 讛专讗砖讜谉 讜讻"砖 讗诐 讛讜讗 讻讛谉 砖讗住讜专 诇讛讞讝讬专讛 专拽 讝讻讜转 讛专讗讜讬 诇砖谞讬 讗讬谞讜 诪讚讜拽讚拽 讬驻讛: 


讘转讜住' 讘讚"讛 讜讘谞讛专讚注讗 讻讜' 讗驻讬诇讜 注"讬 注讚讬诐 讻讜'. 讚讗诇"讻 讚诇诪讗 讘注讬讬转讜 注"讬 注讚讬诐 讜诇讝讛 讛拽砖讜 讜讛讗 讚讗诪专讬谞谉 讻讜': 


讘转讜住' 讘讚"讛 讟专拽住诪讜谉 讻讜' 讜注讜讚 爪"注 讻讜'. 讚砖讗专 讬专拽 讞讬讬讘 诪讚专讘谞谉 诇注砖专 讜诇讛讻讬 谞拽讬讟 讟专拽住诪讜谉 讘讚讬讜拽 讗诐 谞注讬讬谉 砖讛讚讬谉 讻谉:





专砖"砖

专砖"讬 讚"讛 诪讗讬 转爪讗. 砖讛专讬 讛讜爪讬讗讜讛 诪谉 讛砖谞讬. 讻爪"诇:



转讚"讛 讚讜专讜转. 讗"谞 诇讗讜 诪诪砖 讚"讗 砖诇讗 讛讬讛 诪讬拽诇 讻诪讜 专"讚. 拽"诇 讚讛讗 诪讚拽讗诪专 砖诐 专讘讛 注诇讛 讚专讬讜"讞 讚诇诪讗 诇讗 讛讬讗 注"讻 诇讗 拽讗诪专 专"讬 讻讜' 诪讜讻讞 讚专讬讜"讞 讚"讗 诪诪砖 拽讗诪专 讜讻"讻 讘注爪诪诐 讘讘"拽 (住讟 讘) 讚"讛 讛"讗. 讜讻谉 讛专"谉 讘驻"拽 讚住讜讻讛 (专诇讘 讘) 讚"讛 讗诪专 讗讘讬讬:



转讚"讛 讟专拽住诪讜谉. 讜讘注专讜讱 驻讬' 讻讜'. 讛讜讗 讘注专讱 讟专讻住诪讜谉:



讘讗"讚 讜注讜讚 爪"注 讘诪砖谞讬讜转 讗诐 讬专拽 讟专拽住诪讜谉 驻讟讜专 讻讜'. 讻爪"诇:



转讚"讛 讜专讬讜"讞. 讛讬讬谞讜 讚讘注讬谞谉 砖讬讘讗 讚专讱 讞爪专 诇讘讬转. 讜讘讘"诪 (专"讚 驻讞) 讻转讘讜 讚专讱 砖注专 讛讞爪专 诇讘讬转. 诪砖诪注 讚讗转讬 诇讗驻讜拽讬 讗诐 讛讻谞讬住 诇讞爪专 讚专讱 讞讜专 讗讜 注"讬 讝专讬拽讛 诇诪注诇讛 诪讻讜转诇讬讜 讗讜 讚专讱 住讜诇诪讜转. 讜诇驻"讝 诇讗 讬拽砖讛 拽讜砖讬讬转 讛专专"讗 讜诇讻谉 砖诐 诇讗 讛讘讬讗讜 拽讜砖讬讬转讜:





讛讙讛讜转 讬注讘"抓

讙诪' 讚讜专讜转 讛讗讞专讜谞讬诐 专壮 讚讜住讗. 谞"讘 谞专讗讛 讚住转诐 专"讚 讛讜讗 专"讚 讘谉 讛专讻讬谞住 讜讛讜讗 讛讬讛 讘讝诪谉 讘"砖 讗讜 诇讗讞专 讛讞讜专讘谉 注诐 转诇诪讬讚讬讜 砖诇 专讬讘"讝 讘讝诪谉 讗讞讚 讻谞专讗讛 住驻"拽 讚讬讘诪讜转:


砖诐 注讚 砖讬专讗讛. 谞状讘 谞驻注诇 注"讚 讬专注讛 讻"讝 诇专讗讜转 驻谞讬诐:





讞讬讚讜砖讬 讞转"住

讘"砖 讗讜诪专讬诐 驻住诇讛 诪谉 讛讻讛讜谞讛 谞"诇 诇讗 诪讟注诐 砖诐 讙讬专讜砖讬谉 讗诇讗 诪讟注诐 砖诐 讝讜谞讛 讜讘"砖 诇讟注诪讬讛 诇讗 讬讙专砖讛 讗讗"讻 诪爪讗 讘讛 注专讜转 讚讘专 讜拽讜诇 讬讜爪讗 砖讻' 诇讛 讙讟 讜诪住转诪讗 讛讬讛 讘讛 讞砖砖 讝谞讜转 讜讘"讛 诪讜讚讛 诇讝讛 讗诇讗 讚住"诇 住转诐 讙讬专讜砖讬谉 讗讬谞谉 诪注专讜转 讚讘专 讜讗讬谉 讻讗谉 砖诐 讝讜谞讛 讜讘讝讛 讬讜讘谉 讚讗诪专 讚讜专讜转 讛专讗砖讜谞讬诐 讘"砖 讜拽砖讛 讛讗 讘"讛 驻诇讬讙讬 讜讛诇讻讛 讻讘"讛 讜转讜 诪讛 讘"砖 诇讚专' 讚讜住讗 讜讛讗"砖 专' 讚讜住讗 讛讻砖讬专 讗驻讬' 讻砖专讗讬谞讜 注专讘讬 讛砖讟讜祝 讘讝讬诪讛 诪讬注讱 讘讬谉 讚讚讬讛 讜讘"砖 讜讙诐 讘"讛 讗讜住专讬诐 注诇 讬讚讬 讞砖讚 讝谞讜转 讘注诇诪讗 讗诇讗 诇讘讬转 讛诇诇 诇讬讻讗 讞砖讚 讻诇诇:


讗讬砖 驻诇讜谞讬 讻讛谉 讻' 讙讟 诇讗砖转讜. 驻讬专砖"讬 诪注砖讛 讛讻讬 讛讜讛 讗讬谉 谞"诇 诇讜诪专 砖讻"讻 讚讗诇"讛 诪讛 诇讬 讻讛谉 讗讜 讬砖专讗诇 讻讬 讚转爪讗 诪讘注诇讛 讛砖谞讬 拽讗诪专 讝"讗 讚讛讗 谞驻拽讗 诪讬谞讬' 讘诪讛 砖讛讬' 讛讘注诇 讻讛谉 诇诪讗讬 讚讗诪专讬' 讚诇讗 谞讬讞讜砖 诇诇注讝 讚讘谞讬' 讛专讗砖讜谞讬诐 讜注讜讚 讻诪"砖 讘驻专讬砖讛 诇驻诪"砖 专诪讘"谉 讜专"谉 讘砖诐 转讜住驻转讗 讚讜拽讗 讘讻讛谉 讜讛讜爪讬讗讛 拽讜诇 驻诇讜谞讬 讻' 讙讟 注"讻 谞转讬谞讛 拽讗诪专讬 诇驻讜住诇讛 诪讘注诇讛 讻讛谉 讚讗诇"讛 诪讗讬 讗讬讻驻转 诇讛讜 讗诇讗 注"讻 爪"诇 讚驻讬专砖"讬 诪注砖讛 讛讻讬 讛讬讛 讚讗诇"讛 讛"诇 诇砖"住 诇诪讬诪专 转讬讘讚拽 讗讬 讘讛讛讬讗 讗转专讗 诪讘讟诇讬' 拽诇讗 讗讜 诇讗 讗诇讗 注"讻 诪注砖讛 讛讬讛 讜讬讚讜注 诇砖"住 讚讛讜讛 讘驻专讜讜转讗 讚谞讛专讚注讗 讚诇讗 诪讘讟诇讬' 拽诇讗:


转讬讘讚拽 讛专诪讘"诐 诇讗 诪讬讬转讬 讛讗 讚转讬讘讚拽 讜转诪讛 讛专"谉 讜讻' 讛讘"讞 诪讚讛讞诇讬讟 转爪讗 讜讗讞"讻 讗诪专 转讬讘讚拽 砖"诪 讛讻讬 驻讬专讜砖讜 转爪讗 砖讛专讬 爪专讬讱 讘讚讬拽讛 讜讗"讗 诇讘讚讜拽 讝讛 讜注讬讬谉 讘"讘 拽诪"讜 注"讘 驻诇讬讙讬 专"谞 讜专讘 砖砖转 讚诇专讘 砖砖转 诪住讜讻谉 砖讗诪专 讻转讘讜 讻讜转讘讬诐 讜谞讜转谞讬诐 诪砖讜诐 讗讜诪讚谞讗 讛讜讗 讜专"谞 住"诇 砖讗谞讬 讛转诐 讻讬讜谉 讚讗诪专 讻转讘讜. 讜讘讞讬讚讜砖讬谞讜 诇注讬诇 住"讜 注"讗 讻转讘转讬 讚诇专"谞 讘诇砖讜谉 讻转讘讜 诪砖诪注 谞诪讬 转谞讜 讗诇讗 讘讘专讬讬' 讗诪专讬谞谉 诪砖讞拽 讘讛 讚诪讛 讛讬' 诇讜 砖诇讗 讛砖诇讬诐 讚讘专讬讜 讗讘诇 讘诪住讜讻谉 讛专讬 讙诪专 讻诇 讚讘专讬讜 讻讬 转谞讜 讘讻诇诇 讻转讘讜 讜讗专讬讻转 讛讚讬讘讜专 拽砖讛 注诇讬讜. 讜专"砖 住"诇 讗讬谉 转谞讜 讘诇砖讜谉 讻转讘讜 讗讱 讘砖讻"诪 讚讞讝拽讛 讗讬谉 讗讚诐 诪砖讞拽 讘砖注转 诪讬转讛 注"讻 讗讜诪讚谞讗 讛讜讛 讚转谞讜 拽讗诪专 注"砖 谞诪爪讗 驻诇讜讙转讗 讚讗诪讜专讗讬 讛讜讗 讜诇讗 讗讬驻住拽讗 讛讬诇讻转讗 讜诪讻"砖 讗诐 谞讗诪专 讛诇讻讛 讻专"谞 谞讙讚 专讘 砖砖转 讜爪讚拽讜 讚讘专讬 讛专诪讘"诐:


讚专讱 讟专拽住诪讜谉. 注讬讬谉 转讜住' 讘砖诐 讛注专讜讱 讜讘注专讜讱 砖诇驻谞讬谞讜 诇讗 诪爪讗转讬 讻谉 讗诇讗 讛讻讬 诪驻专砖 讟专拽住诪讜谉 讛讜讗 讙谉 讬专拽 讛谞拽专讗 讟专拽住诪讜谉 讜讻砖诪讜诇讬讻讬诐 讛转讘讜讗讛 诪讛砖讚讛 讚专讱 讛讙谉 讛谞拽专讗 讟专拽住诪讜谉 诪诪讬诇讗 谞讻谞住 诇讘讬转 讚专讱 砖注专 讛讞爪专 注"砖. 注讜讚 讻' 砖诐 讚驻诇讜讙转转 专' 讬谞讗讬 讜专"讬 讘诪注砖专 砖谞讬 讚讘讬' 讻转讬讘 讘讬注专转讬 讛拽讜讚砖 诪谉 讛讘讬转. 讜讗驻砖专 讙诐 讘诪注砖专 注谞讬 讚讚讜诪讛 讘砖谞转讜 诇诪注砖专 砖谞讬 讗讘诇 诇讗 讘诪注砖专 诇讜讬诐 讚诇讗 讻转讬讘 讘讬讛 讘讬转 注"砖. 讜讗诐 讻谉 诪讬讜砖讘讬诐 拽讜砖讬' 转讜住' 讚"讛 讚专讱 讜讚"讛 讜专' 讬讜讞谞谉 讜讻讜' 讜拽"诇:


讜诇谞讛 注诪讜 讜讻讜'. 注讬讬谉 专诪讘"诐 驻"讗 讛诇' 讛' 诪砖诪注 砖讛讜讗 讚讗讜专讬' 诪讙讝讬专转 讛讻转讜讘 注"砖:


讛诪讙专砖 讗转 讗砖转讜 讜诇谞讛 注诪讜 讘驻讜谞讚拽讬. 讛诇砖讜谉 诪砖诪注 砖讘诪拽专讛 谞讝讚诪谞讜 讝诇"讝 讘驻讜谞讚拽讬 讜讗"讻 诇讗 住驻专讛 讝' 谞拽讬讬诐 诪砖讜诐 讚诐 讞诪讜讚 讜讘砖"注 讬讜"讚 住讜祝 住讬' 拽爪"讘 驻住拽 讘砖诐 转砖讘"抓 讚讙诐 诪讞讝讬专 讙专讜砖转讜 爪专讬讻讛 诇讞讜砖 诇讞讬诪讜讚 注"砖 讜讗"讻 爪"诇 讗注"讙 讚讞讝讬谞谉 讚诇讗 讞砖 诇讗讬住讜专讗 讚讞诪讜讚 诪"诪 诇讗 砖讘讬拽 讛转讬专讗 讜注讘讬讚 讗讬住讜专讗 讚讘注讬诇转 讝谞讜转 讚讚诐 讞诪讜讚 诇讗 诪砖诪注 诇讗讬谞砖讬 讗讬住讜专讗 讻诇 讻讱 讜注讬讬谉 讟"讝 砖诐 诪"砖 诪讬讛讜讚讛 讜讘讜注讝 注"砖 讜讛谞讛 讬砖 诇讛讘讬讗 专讗讬讛 诇讛讗 讚转砖讘"抓 诪砖诪注转讬谉 诪讚讛讗 驻砖讜讟 讚讙诐 讘讝拽谞讛 讜拽讟谞讛 砖讬讬讱 讚诐 讞讬诪讜讚 讻诪讜讻讞 诪诪"砖 转讜住' 讬讜诪讗 讬"讞 注"讘 注"砖 讜讗"讻 讬"诇 讚讗讬 住"讚 诪讞讝讬专 讙专讜砖转讜 诪谉 讛谞讬砖讜讗讬谉 诇讗 讘注讬 住驻讬专转 谞拽讬讬诐 讗"讻 诪讗讬 驻专讬讱 讘砖诪注转讬谉 讜讗讬 讘砖专讗讜讛讜 砖讘注诇讛 诪讛 诇讬 诪谉 讛讗讬专讜住讬谉 诪讛 诇讬 讛谞讬砖讜讗讬谉 讚诇诪讗 讛讻讬 拽讗诪专 诪谉 讛讗讬专讜住讬谉 砖讗讬谉 诇讘讜 讙住 讘讛 讗讬讻讗 讞诪讜讚 讜爪专讬讻讛 谞拽讬讬诐 讜诪讚注讘讬讚 讛讱 讗讬住讜专讗 砖讜讘 诇讗 转诇讬谞谉 讘拽讬讚讜砖讬谉 讜诪讗讬 驻专讬讱 讗注"讻 驻砖讬讟讗 诇讛砖"住 讙诐 诪讞讝讬专 讙专讜砖转讜 诪谉 讛谞讬砖讜讗讬谉 爪专讬讻讛 讝' 谞拽讬讬诐 讜讗驻"讛 转诇讬谞谉 砖拽讚砖讛 讜讗"讻 诪"砖 讗专讜住讛 讚诇讗 讜诪讜讻讞 讻讛转砖讘"抓. 讜讗诪谞诐 讘诇砖讜谉 讛专讬讘"砖 住讬' 讛' 诪砖诪注 拽爪转 讚诇讗 讻谞"诇 讜讝"诇 讜注讜讚 诪砖转讘注讛 诇讬谞砖讗 讜谞转驻讬讬住讛 讛讬转讛 爪专讬讻讛 诇讬砖讘 讝' 谞拽讬讬诐 讜讛讬讗 讘讞讝拽转 谞讚讛 讜诇讗 讟讘诇讛 诇谞讚转讛 砖讛专讬 诇讗 讛讬' 诇讛诐 诪拽讜讛 讟讛专讛 讗讞专 讛讙讝讬专讛 注讻"诇 诪砖诪注 讚住"诇 讚诪砖讜诐 讚诐 讞诪讜讚 讗讬讚讗 诇讬' 讞讝拽讛 讗讬谉 注讜砖讛 讘注讬诇转 讝谞讜转 讜爪"诇 砖诪注转讬谉 诪讞讝讬专 讙专讜砖讛 诇讗 讘注讬 讝' 谞拽讬讬诐 讜讚诇讗 讻转砖讘"抓 讜讬砖 诇讚讞讜转 讚诇讗 诪砖讜诐 讞诪讜讚 讗转讬 讛专讬讘"砖 讗诇讗 诪砖讜诐 谞讚讛 诪诪砖:


讘砖专讗讜讛讜 砖谞讘注诇讛. 讻' 砖诇讟讬 讙讘讜专讬诐 诇注讬诇 驻' 诪讬 砖讗讞讝讜 讜诪讬讬转讬 诇讬' 讘"砖 住讬' 拽诪"讟 讚讗诐 谞讬砖讗讬转 讻讘专 诇讗讞专 讜诪转 讗驻讬' 专讗讜讛讜 砖谞讘注诇讛 诇讗 讞讬讬砖讬' 诇拽讬讚讜砖讬谉 讚讗讬 诪拽讚砖 诇讜拽讛 诪砖讜诐 诇讗 讬讻讜诇 讘注诇讛 讛专讗砖讜谉 讗砖专 砖讬诇讞讛 诇砖讜讘 诇拽讞转讛 讗讘诇 讘讘讜注诇 讘诇讗 拽讬讚讜砖讬谉 讗讬谞讜 诇讜拽讛. 讜讻' 讘讬转 砖诪讜讗诇 讘讛讜爪讬讗讛 诪砖讜诐 讝谞讜转 讙诐 讘"讛 诪讜讚讛 讚诪讗讬住讛 讘注讬谞讬讜 讜诇讗 讞讬讬砖讬' 诇拽讬讚讜砖讬谉 讜讛讜讗 注驻"讬 讛讬专讜砖诇诪讬 讚诪讬讬转讬 转讜住' 诇注讬诇 注"讟 注"讘 讚"讛 讘"砖 讜讻讜' 注"砖. 讜诪"诪 爪"诇 讚讛讬讬谞讜 砖讛讜爪讬讗讛 诪砖讜诐 讻讬注讜专 讘注诇诪讗 讜讗驻"讛 诪讗讬住讛 讘注讬谞讬讜 讗讘诇 讗诐 讛讜爪讬讗讛 注诇 讬讚讬 注讬讚讬 讟讜诪讗讛 讜谞讗住专讛 注诇讬讜 诪砖讜诐 住讜讟讛 讜讛专讬 讘讗 注诇讬讛 讘讗讬住讜专 讗"讻 讘诇讗讛"谞 诇讗 转诇讬谞谉 讘拽讬讚讜砖讬谉. 砖讜讘 诪爪讗转讬 讻谉 诇讛讚讬讗 讘诪讛专"诐 讗诇砖拽专 住讬' 驻"讞 注"砖. 讬讛讬讛 讗讬讱 砖讬讛讬讛 诇驻"讝 诇讗 驻诇讬讙讬 讘"砖 讜讘"讛 讻诇诇 诇讚讬谞讗 讗诇讗 诇讘"砖 讻诇 讙讬专讜砖讬谉 注"讬 注专讜讛 讜讘讛讗 讙诐 讘"砖 诪讜讚讛 讜诇讘"讛 讘讙讬专讜砖讬谉 砖诇讗 注诇 讬讚讬 注专讜讛 讜讗讬 讛讜讛 诪爪讬讗讜转 讻谉 诇讘"砖 讛讬' 讙诐 讘"讛 诪讜讚讛 讗"讻 爪"注 诪"讟 转谞讬 诇讬' 讘诪住' 注讚讬讜转 诪拽讜诇讬 讘"砖 讜诪讞讜诪专讬 讘"讛 讜爪"注:


讛谉 讛谉 注讚讬 讬讞讜讚 讛谉 讛谉 注讚讬 讘讬讗讛. 讘砖诇讟讬 讙讘讜专讬诐 讛谞"诇 讻' 讚讘砖谞讬讛诐 诪讜讚讬诐 砖诇讗 讘注诇 讜诇讗 拽讬讚砖 讗讬谉 讞讜砖砖讬诐 讜爪"诇 讚讬"诇 讻讬讜谉 讚讻诇 注爪诪讜 诇讗 讞讬讬砖讬谞谉 诇拽讬讚讜砖讬谉 诪砖讜诐 诇讗 砖讘讬拽 讛转讬专讗 讜注讘讬讚 讗讬住讜专讗 诇讘注讜诇 讘注讬诇转 讝谞讜转. 讜讗讬讱 谞讞砖讚谞讜 砖讗讞专 砖拽讬讚砖讛 讬讻讞讬砖 讜讬转讬专 讗砖转 讗讬砖 诇注诇诪讗. 讻谞诇注"讚 住讘专转讜 讜讘"砖 转诪讛 注诇讬讜 讜讬"诇 讻谞"诇 讗讱 诇讚讬谞讗 拽砖讛 诇住诪讜讱 注诇 讝讛 砖讛专讬 讗讜诪专 谞讙讚 讛专讜讘 讗讜 讬讗诪专 诇讗 讘注诇转讬 讜讛专讜讘 讗砖 讘谞注讜专转. 讗讜 讬讗诪专 讘注诇转讬 讘讝谞讜转 讜讛专讜讘 讗讬谞诐 讘讜注诇讬诐 讘讝谞讜转 讻砖讗驻砖专 诇讛诐 诇拽讚砖 讜诇讗 诪讛讬诪谉 谞讙讚 讛专讜讘 讜诪"诪 讻砖拽讘诇讛 拽讬讚讜砖讬谉 诪讗讞专 爪专讬讻讗 讙讟 诪砖谞讬讛诐 讚讛讗讬 专讜讘讗 诇讗 讛讜讛 专讜讘 诪注诇讬讗 讻讬讜谉 讚诇讚讬讚谉 讗讬讻讗 砖转讬 诪讬注讜讟讗 讚诪转谞讙讚讬诐 讚讛诪讬注讜讟 讗讬谞讜 讘讜注诇讬' 讜诪讛专讜讘 讚讘注讜诇讬' 讗讬讻讗 诪讬注讜讟 砖讗讬谞诐 诪拽讚砖讬诐:


讻转讘 诪"诇 讗诐 讛讜讗 诇讗 讬讚注 砖讛讬讗 谞讚讛 诪"诪 讻讬讜谉 砖讛讬讗 讬讜讚注转 砖讜讘 诇讗 诪讞讝拽讬' 讘拽讬讚讜砖讬谉 讚注诇 砖谞讬讛诐 讛讜讗 讗讜诪专 讗讬谉 讗讚诐 注讜砖讛 讘"讝. 讜谞专讗讛 诇驻专砖 讚讞讝拽讛 诇讗 砖讘讬拽 讛转讬专讗 讬"诇 讚诇诪讗 诇讗 专爪转讛 讛讬讗 诇讛转拽讚砖 诇讜 讜讻讬讜谉 讚讗砖 讘谞注讜专转 讘注诇 讘诇讗 拽讬讚讜砖讬谉 讜爪"诇 讛讗 讙诐 注诇讬讛 讞讝拽讛 砖转转专爪讛 诇讛转拽讚砖 讻讚讬 砖诇讗 转讬讘注诇 讘讝谞讜转 讜讗"砖 讗讱 讻讬讜谉 砖讬讜讚注转 讘注爪诪讛 砖讛讬讗 谞讚讛 讜诪转专爪讛 诇讛讘注诇 诇讜 讘讗讬住讜专 讗"讻 讗讬谉 注诇讬' 讞讝拽讛 砖诇讗 转讬讘注诇 讘讝谞讜转 讗注"讙 讚讙讘讬 讚讬讚讬讛 讗讬讻讗 讞讝拽讛 诪"诪 谞讬诪讗 讛讬讗 诇讗 专爪转讛 讘拽讬讚讜砖讬谉 讻"讗 讘讝谞讜转 讜诪讗讬 讛"诇 诇诪讬注讘讚 讜讗砖 讘谞注讜专转 讗"讻 讗讬谉 讻讗谉 讞讝拽转 拽讬讚讜砖讬谉:


讗诪讜专讗讬 谞讬谞讛讬 讗诇讬讘讗 讚专"讬 驻讬' 专讘讘"讞 诇讗 住"诇 讚讗专"讬 讛诇讻讛 讻住转诐 诪砖谞讛 讜讝讛 爪注"讙 讘讞讜诇讬谉 诪"讙 注"讗 讜谞讚驻住 砖诐 讘讙诇讬讜谉 注"砖. 讜诇驻注"讚 讻讜诇讛讬 转诇诪讬讚讬 讚专' 讬讜讞谞谉 住"诇 讚讗专"讬 讛诇讻讛 讻住转诐 诪砖谞讛. 讗诇讗 专讘讘"讞 讚砖诪注转讬谉 住"诇 专' 讬讜讞谞谉 讗诪专 讝讛 注诇 住转诐 讘诪砖谞讛 讜讘诪讞诇讜拽讜转 讘诪砖谞讛 讘转专讬 诪住讻转讗 讗讜 讻注谞讬谉 讚讞讜诇讬谉 讛转诐 诪转谞讬' 讚讜讗诇讜 讻砖专讜转 注"砖 讘转讜住' 讘讛讗 讗专"讬 讛诇讻讛 讻住转诐 诪砖谞讛 讗讘诇 住转诐 讘诪转谞讬' 讜诪讞诇讜拽讜转 讘讘专讬转讗 讗诪专讬' 讗诇讜 讛讜讛 专讘讬 讬讚注 讛讘专讬讬转讗 诇讗 讛讜讛 住转诐 讻谉 讜讛讬讬谞讜 专讘讘"讞 讚砖诪注转讬谉 讜讛讻讬 讗讬转讗 讘讛讚讬' 讘讬专讜砖诇诪讬 驻"拽 讚诪讙讬诇讛 住讜祝 讛诇' 讚' 讜专"讬 讘专 讬讜住祝 讗专"讬 住"诇 讘讛讬驻讜讱 住转诐 讘诪转谞讬' 讜诪讞诇讜拽讜转 讘讘专讬讬转讗 讛诇讻讛 讻住转诐 讚讗讬谉 诇讜诪专 专讘讬 诇讗 讬讚注 讜讻谉 讛讜讗 讘讬专讜砖诇诪讬 砖诐 注"砖 讗讱 住转诐 讜诪讞诇讜拽讜转 讘转专讬 诪住讻转讗 讘讛讗 讗讬谉 讛诇讻讛 讻住转诐 讜讻注讬谉 讚讞讜诇讬谉 诪"讙 注"讗 讜讻诇 讝讛 讻讜讜谞转 转讜住' 砖讘转 驻"讗 注"讘 讚"讛 讜讛讗诪专 讘住讜祝 讛讚讘讜专 讻谞诇注"讚 讗诪转 谞讻讜谉:


讻谞住讛 讘讙讟 拽专讞 讜讻讜' 注讬讬谉 转讜住' 谞讚讞拽讜 讛诪砖讱 讛诪砖谞讬讜转 讜诇驻注"讚 讬"诇 讚讛讗 讚讛讞诇讬祝 讜谞转谉 讙讟 诇讗砖讛 讜砖讜讘专 诇讗讬砖 讚讗专"讗 诇讗诇转专 讬爪讗 讗讬谉 讝讛 讙讟 讜诪住拽讬' 诇讗诇转专 拽讜讚诐 砖谞讬砖讗讬转. 讜诇讻讗讜专讛 拽讜讚诐 砖谞讬砖讗讬转 诇讬讻讗 谞驻拽讜转讗 讻讜诇讬 讛讗讬 讗诇讗 讘讗砖转 讻讛谉 讜讻诪"砖 诪讛专砖"讗 驻"讗 注"讗 讘专砖"讬 讚"讛 讝讻讜转 讛专讗讜讬 诇砖谞讬 注"砖 讜谞诪爪讗 诪讬讬专讬 讘讻讛谉 讛讻讜转讘 诇讗砖转讜 诪讬讬转讬 注诇讛 驻诇讜讙转转 讘"砖 讜讘"讛 讚诇讘"砖 讘讗砖转 讻讛谉 讘诇讗"讛 讗住讜专 诇讘注诇讛 诪砖讜诐 专讬讞 讛讙讟. 讜讛谞讛 讻转讘转讬 诇注讬诇 讟注诪讗 讚讘"砖 讚注"讬 拽讜诇 讻转讬讘转 讛讙讟 谞驻讬拽 注诇讬' 拽诇讗 讚讝谞讜转 讜诪讗讬住讛 诇讻讛谞讛 讜讘"讛 诇讗 驻诇讬讙讬 注诇 讝讛 讗诇讗 讘"砖 诇讟注诪讬' 讚诇讗 讬讙专砖 讗诇讗 讗诐 讻谉 诪爪讗 讘讛 注专讜转 讚讘专 诪砖讗"讻 诇讘"讛 注"讻 住诪讬讱 诇讬' 驻诇讜讙转讗 讚诇谞讛 讘驻讜谞讚拽讬 讚讛讜讛 谞诪讬 驻诇讜讙转讬讛讜 讘讛讱 讟注诪讗 讚诇讗 讬讙专砖 讗讗"讻 诪爪讗 讘讛 注专讜转 讚讘专 讻诪"砖 转讜住' 诇注讬诇 注"讟 注"讘 讚"讛 讘"砖 讜讻讜' 讜讗讞"讻 讞讜讝专 诇住讚专讜 讜转谞讬 讙讟 拽专讞 讻谞诇注"讚:


讘专讜讱 讗砖专 谞讟注谞讜 砖讜专拽. 讜注讝专谞讬 讘驻专拽 讛讝讜专拽 讛讜讗 讘讗讜专讜 讬讗讬专 谞专讬. 讘驻专拽 转砖讬注讬:








驻谞讬 讬讛讜砖注

转讜住驻讜转 讘讚"讛 讚讜专讜转 讗讞专讜谞讬诐 专讘讬 讚讜住讗 讗祝 注"讙 讚讘讗诇讜 谞注专讜转 讗"专 讬讜讞谞谉 专"讬 讜专"讚 讗诪专讜 讚讘专 讗讞讚. 讜谞讛讬 讚讛转诐 讚讞讬 诇讛 讛砖"住 诪"诪 诪拽砖讜 砖驻讬专 讚专' 讬讜讞谞谉 讗讚专' 讬讜讞谞谉 讗讘诇 讗讻转讬 讬砖 诇讚拽讚拽 诪讗讬 诪住驻拽讗 诇讛讜 讚讛讗 诪讬诇转讗 讚驻砖讬讟讗 讛讬讗 讚诇讗 讗诪专讜 讚讘专 讗讞讚 诪诪砖 讚诇专讘讬 讚讜住讗 讘砖讘讜讬讛 讻砖讬专讛 诇讻讛讜谞讛 诇讙诪专讬 讜诇专讘讬 讬讛讜讚讗 诇讗讜 讛讻讬 讛讜讗 讚讛讗 诪讬讬转讬 讛转诐 讘专讬讬转讗 讚拽讗诪专 专讘讬 讬讛讜讚讗 讛驻讜讚讛 讗转 讛砖讘讜讬讬讛 诇讗 讬砖讗谞讛 讗驻讬诇讜 讗诐 诪注讬讚 讘讛 讜谞讛讬 讚诪砖谞讬 专讘 驻驻讗 讗讬诪讗 讘讬谉 讻谉 讜讘讬谉 讻讱 讬砖讗谞讛 砖诪注讬谞谉 诪讬讛讗 砖爪专讬讱 注讚讜转 诇讛转讬专讛 诪讬讛讜 诇砖讬谞讜讬讗 讚专讘 讛讜谞讗 讘专讬讛 讚专讘 讬讛讜砖注 讚诪砖谞讬 讛转诐 专讘讬 讬讛讜讚讗 诇讚讘专讬讛诐 讚专讘谞谉 拽讗诪专 讗驻砖专 讚诇专' 讬讛讜讚讗 讗驻讬诇讜 讘诇讗 注讚讜转 讻诇诇 拽讗诪专 讚讬砖讗谞讛. 讜注讬"诇 讚讗驻砖专 讚专讘讬 讚讜住讗 谞诪讬 诇讗 诪讻砖讬专 砖讘讜讬讬讛 诇讙诪专讬 诇讻讛讜谞讛 讗诇讗 诇注谞讬谉 讚讗讜讻诇转 讘转专讜诪讛 讚专讘谞谉 讜讻谉 诪砖诪注 砖诐 讘驻专拽 讗诇讜 谞注专讜转 注"砖:


讘讚"讛 讜专讘讬 讬讜讞谞谉 讗诪专 讗驻讬诇讜 讞爪专 拽讜讘注转 讜讗"转 讜专讘讬 讬谞讗讬 讛讬讗讱 驻诇讬讙 注诇讬讛 讜讛讗 讻诪讛 转谞讗讬 讻讜' 注讻"诇. 讜讬砖 诇转诪讜讛 讚拽讬讬诪讜 讘讚专' 讬讜讞谞谉 讜诪拽砖讜 讗讚专讘讬 讬谞讗讬 讛讬讗讱 驻诇讬讙 注诇讬讛 讜讘驻砖讬讟讜转 讛讜"诇 诇讗拽砖讜讬讬 讗讚专讘讬 讬谞讗讬 讜讬砖 诇讬讬砖讘 讚诇讗 讛讜讬 诪爪讜 诇讗拽砖讜讬讬 讗讚专讘讬 讬谞讗讬 讚讗讬讻讗 诇诪讬诪专 讚专讘讬 讬谞讗讬 讗讬讬专讬 讘驻讬专讜转 砖诇讗 谞讙诪专' 诪诇讗讻转谉 讚讞爪专 讗讬谞讛 拽讜讘注' 讗讘诇 专讗讬讬转 驻谞讬 讛讘讬转 诪爪讬 住讘专 讚拽讜讘注' 讜讗讬谉 诇转诪讜讛 注诇 讝讛 讚讛讗 讘讘讬爪讛 砖讬诇讛讬 驻专拽 讛诪讘讬讗 诪讬讬转讬 讛砖"住 转谞讗讬 讚讗讬讻讗 诪讗谉 讚讗诪专 讗驻讬诇讜 讞爪专 拽讜讘注' 讘讚讘专 砖诇讗 谞讙诪专讛 诪诇讗讻转讜. 讜诇驻"讝 诇讗 拽砖讛 诪讬讚讬 讚讻诇 讛谞讬 诪砖谞讬讜转 讗讬讬专讬 讘谞讙诪专讛 诪诇讗讻转谉 讚讗驻讬诇讜 讞爪专 拽讜讘注'. 诪砖讗"讻 诪讚专讘讬 讬讜讞谞谉 诪拽砖讜 砖驻讬专 讚讛讗 讗讬讛讜 讙讜驻讗 拽讗诪专 讘驻专拽 讛诪讘讬讗 讚讞爪专 讗讬谞讛 拽讜讘注' 讗诇讗 讘讚讘专 砖谞讙诪专讛 诪诇讗讻转讜 讜注"讻 讛讻讗 谞诪讬 讘讻讛"讙 讗讬讬专讬 讜诪拽砖讜 砖驻讬专 讛讬讗讱 驻诇讬讙 专讘讬 讬谞讗讬:





讬诐 砖诇 砖诇诪讛

诪转谞讬转讬谉 讻转讘 诇讙专砖 讗转 讗砖转讜 讜谞诪诇讱 讘"砖 讗讜诪专讬诐 驻住讜诇讛 诪谉 讛讻讛讜谞讛 讜讘讛"讗 讗驻讬' 谞转谉 诇讛 讛讙讟 注诇 转谞讗讬 讜诇讗 谞注砖讛 讛转谞讗讬 诇讗 驻住诇讛 诪谉 讛讻讛讜谞讛 讜讛诇讻讛 讻讘"讛 讜讻转讘 讛专讬"祝 讜讛专讗"砖 讗讞专讬讜 讜讛讬讻讗 讚讻转讘 讙讬讟讗 诇讚讘讬转讛讜 讜讗诪专 讛专讬 讗转 诪讙讜专砖转 讜讗讬 讗转 诪讜转专' 诇讻诇 讗讚诐 讗注"讙 讚诇讗 讗讬砖转专讬 诇注诇诪讗 驻住诇讛 诪谉 讛讻讛讜谞讛 注"讻 诪住拽讬谞谉 砖诇讞 诇讬' 专讘 讬讜住祝 讘专讬' 讚专讘 诪谞砖讬讗 诪讚讜讬诇 诇砖诪讜讗诇 讬诇诪讚谞讜 专讘讬谞讜 讬爪讗 注诇讬讜 拽讜诇 讗讬砖 驻诇讜谞讬 讻讛谉 讻转讘 讙讟 诇讗砖转讜 讜讬讜砖讘转 转讞转讬讜 讜诪砖诪砖转讜 诪讛讜 砖诇讞 诇讬讛 转爪讗 讜讛讚讘专 爪专讬讱 讘讚讬拽讛 拽讜讚诐 砖讬讜爪讬讗谞讛 诪讘注诇 讜驻专讬讱 讛讚讘专 爪专讬讱 讘讚讬拽讛 诪讗讬 讛讗讬 讗讬诇讬诪讗 讚讗讬 诪讘讟诇讬谞谉 拽诇讗 讗讜 诇讗 诪讘讟诇讬谞谉 拽诇讗 讜讛讗 谞讛专讚注讬 讗转专讬' 讚砖诪讜讗诇 讛讬讗 讜讘谞讛专讚注讗 诇讗 讘讟诇讜 拽诇讗 讗诇讗 讚讗讬 拽专讬 诇谞转讬谞讛 讻转讬讘讛 讜讻讬 拽专讜 诇谞转讬谞讛 讻转讬讘讛 诇讻转讬讘讛 讙讜驻讗 诪讬 诇讗 拽专讜 诇讛 讻转讬讘讛 讗讬谉 讚讗讬 诪讬讙诇讬讗 诪讬诇转讗 讚拽专讬 诇谞转讬谞讛 讻转讬讘讛 讚诇诪讗 谞转谉 拽讗诪专讬 转爪讗 讜讛讗诪专 专讘 讗砖讬 讻诇 拽诇讗 讚讘转专 谞讬砖讜讗讬谉 诇讗 讞讬讬砖讬谞谉 诇讛 诪讗讬 转爪讗 讚拽讗诪专 砖诪讜讗诇 诪砖谞讬 驻讬' 讗诐 诪转 讻讛谉 讝讛 讜谞砖讗转 诇讻讛谉 讗讞专 砖讗讝 转爪讗 诪砖谞讬 讜驻专讬讱 讗"讻 讗转讛 诪讜爪讗 诇注讝 注诇 讘谞讬讜 讻讬讜谉 讚诪砖谞讬 讛讜讗 讚诪驻拽讬谞谉 诇讛 讜诪专讗砖讜谉 诇讗 诪驻拽讬谞谉 诇讛 讗转讬 诇诪讬诪专 住诪讜讱 诇诪讬转讛 讙专砖讛 诇驻讬讻讱 讞讻诪讬诐 诪讜爪讬讗讬谉 讗讜转讛 诪谉 讛砖谞讬 讜诇讗 讗转讬 诇讗讞讝讜拽讬 拽诇讗 拽诪讗 讘讛讻讬 讚讛讜讗讬诇 讜诪专讗砖讜谉 诇讗 讗驻拽讜讛 讗讬谉 讻讗谉 诇注讝 讜讻转讘 讛专"谉 讜转诪讬讛谞讬 注诇 讛专诪讘"诐 讝"诇 砖讻转讘 讘驻专拽 讬"讝 诪讛诇讻讜转 讗讬住讜专讬 讘讬讗讛 讜讗诐 谞砖讗转 诇讻讛谉 讗讞专 转爪讗 诪谉 讛砖谞讬 讜诇讗 讞砖砖 诇讘讚讜拽 讗讬 拽专讜 诇谞转讬谞讛 讻转讬讘讛 注"讻 讜讗驻砖专 讚住"诇 讚讛讗讬讚谞讗 拽专讜 诇谞转讬谞讛 讻转讬讘讛 讜讗祝 讗诐 讗讬谞讛 讘讜讚讗讬 讬砖 诇讞讜砖 诇讻讱 讗讘诇 诪"诪 拽砖讛 讗驻讬' 拽专讜 诇谞转讬谞讛 讻转讬讘讛 讜诇诪讛 讬砖 诇谞讜 诇讗讜住专讛 诪讻讞 住驻拽 讚砖诪讗 讻转讬讘讛 讜诇讗 谞转讬谞讛 拽讗诪专讬 讜讗讜拽讬 讗讜转讛 讘讞讝拽转 讻砖讬专讜转 讜专讗讬转讬 砖讻转讘 讛专"谉 讝"诇 讜讟注诪讗 诪驻讜专砖 讘转讜住' 诇驻讬 砖拽讜诇 讝讛 讻讜' 注"讻. 讜讗谞讬 讗讜诪专 诪讛 砖讛讜讗 讗讜诪专 讜讛讬讗 讬讜砖讘转 转讞转讬讜 讛讜讗 讙"讻 诪诇砖讜谉 讛拽讜诇 讗"讻 诪砖诪注 诇讛讚讬讗 讚讘注诇讬 拽讜诇 诪转诪讬讛讬诐 注诇 讛讚讘专 讜讛讱 讻转讬讘讛 谞转讬谞讛 拽讗诪专讬:


诪转谞讬转讬谉 讛诪讙专砖 讗转 讛讗砖讛 讜诇谞讛 注诪讜 讘驻讜谞讚拽讬 讘"砖 讗讜诪专讬诐 讗讬谞讛 爪专讬讻讛 讛讬诪谞讜 讙讟 砖谞讬 讜讘"讛 讗讜诪专讬诐 爪专讬讻讛 诪诪谞讜 讙讟 砖谞讬 讗讬诪转讬 砖谞转讙专砖讛 诪谉 讛谞砖讜讗讬谉 讜诪讜讚讬' 砖讗诐 谞转讙专砖讛 诪谉 讛讗讬专讜住讬谉 砖讗讬谞讛 爪专讬讻讛 讛讬诪谞讜 讙讟 砖谞讬 诪驻谞讬 砖讗讬谉 诇讘讜 讙住 讘讛 讜诪讜拽讬 诪转谞讬' 讘砖诇讗 专讗讜讛 砖谞讘注诇讛 讜讘讗讬讻讗 注讚讬 讬讞讜讚 讜诇讬讻讗 注讚讬 讘讬讗讛 驻诇讬讙讬 讘"砖 住讘专讬 诇讗 讗诪专讬谞谉 讛谉 讛谉 注讚讬 讬讞讜讚 讛谉 讛谉 注讚讬 讘讬讗讛 讜讘"讛 住讘专讬 讗诪专讬谞谉 讛谉 讛谉 注讚讬 讘讬讗讛 讜诪讜讚讬诐 砖讗诐 谞转讙专砖讛 诪谉 讛讗讬专讜住讬谉 讜讻讜' 诇"讗 讛谉 讛谉 注讚讬 讘讬讗讛 讚讗讬谉 诇讘讜 讙住 讘讛 讗讘诇 专讗讜讛 砖谞讘注诇讛 讘讬谉 讗专讜住讛 讘讬谉 谞砖讜讗讛 爪专讬讻讛 讛讬诪谞讜 讙讟 讚讗讬谉 讗讚诐 注讜砖讛 讘注讬诇转讜 讘注讬诇转 讝谞讜转 讜讘注诇 诇砖诐 拽讚讜砖讬谉 讜讻转讘 讛专讗"砖 讜讻谉 讛专"谉 讘砖诐 讛专砖讘"讗 讜诪住转讘专 讚讜拽讗 讘讙专讜砖转讜 诪谉 讛讗讬专讜住讬谉 讻讬讜谉 砖讻讘专 讛讬转' 讗专讜住转讜 讗讜诪专 谞转讞专讟讜 注诇 讛讙讬专讜砖讬谉 讜讞讝专 讜讘注诇 诇砖诐 拽讚讜砖讬谉 讗讘诇 讗诐 专讗讜 注讚讬诐 砖讘注诇 讗砖讛 讚注诇诪讗 讗讬谉 讞讜砖砖讬谉 诇拽讚讜砖讬谉 讚讛讗诪专 专' 讗诇讬注讝专 驻谞讜讬 讛讘讗 注诇 讛驻谞讜讬' 注砖讗讛 讝讜谞讛 讜诇讗 讗诪专讬谞谉 砖讘注诇 诇拽讚讜砖讬谉 讜诇讗 诪驻诇讬讙 讘讬谉 讘注诇 诇驻谞讬 注讚讬诐 讜讘讬谉 讘注诇 砖诇讗 讘驻谞讬 注讚讬诐 讜讻谉 谞讜砖讗 讗讚诐 讗谞讜住转 讗讘讬讜 讜诪驻讜转转 讗讘讬讜 讜诇讗 讞讬讬砖讬谞谉 砖诪讗 讘注诇 诇砖诐 拽讚讜砖讬谉 讜讛讜讬 讗砖转 讗讘讬讜 讜讻"讻 讛专诪讘"诐 讝"诇 讘驻' 讬' 讚拽讚讜砖讬谉 注讻"诇 讜诪"诪 讙讘讬 砖驻讞转讜 讗诪专讬谞谉 讚诇讗 注讘讬讚 讗讬住讜专讗 讜诪住转诪' 砖讞专专讛 讜讘注诇 诇砖诐 拽讚讜砖讬谉 讻讚讗讬转讗 讘讬讘诪讜转 驻专拽 讘' 讜注讬讬谉 砖诐 讘住讬' 讬' 讻讬 砖诐 讛讗专讻转讬:






image1.png
e 9T WNSE




